钦定古今图书集成/理学汇编/文学典/第180卷 > 《茅坤论文》 > 《一曰认题》
## 钦定古今图书集成/理学汇编/文学典/第180卷 > 《茅坤论文》 > 《一曰认题》

题中精神血脉处，学者须先认得明白了了，印之心
中，方可下笔，然后句句字字，洞中骨理。予尝论举子
业，浅视之则世所剿袭帖括，亦可掇一，第苟于中得
其深处，谓之传圣贤之神可也。孔、孟学问，宗旨虽同，
其间深浅大小，亦自迥别。学者苟以孟子论学之言
而搀入孔子，便隔一层矣。其总要专以描写虚字眼
处为生色，譬如“掉百尺之帆，特在篷眼上转脚；悬千
钧之弩，特在弩机上覰的。”